recursal/SuperWikiNEXT-32B huggingface dataset:
שער הספר "חיי הסופיסטים" מאת אונאפיוס ביוונית ולטינית, 1596.
**אונאפיוס** (ביוונית: **Εὐνάπιος**; המאות ה-4 וה-5 לספירה) היה סופיסט והיסטוריון יווני. חיבורו העיקרי ששרד הוא "חייהם של פילוסופים וסופיסטים".

ביוגרפיה
--------

הוא נולד בסרדיס בשנת 346 לערך. בעיר הולדתו הוא למד אצל קרוב משפחתו, הסופיסט כריסאנתיוס (אנ'), ועוד בהיותו נער נסע לאתונה, שם הפך לתלמידו החביב של פרוהאירסיוס (אנ') הרטוריקן. הוא רכש ידע משמעותי ברפואה.

בשנותיו המאוחרות, נראה שחי באתונה ולימד רטוריקה. הוא הוכנס אל הפולחנים האלאוסיאנים (אנ') והתקבל לבית הספר של משפחת הכהנים אומולפידאי (אנ') ונעשה היירופאנטיס (אנ'). ישנה עדות לכך שהוא עדיין חי בתקופת שלטונו של תאודוסיוס השני, קיסר האימפריה הביזנטית.

חיבוריו
-------

אונאפיוס היה מחברם של שני חיבורים: "חייהם של פילוסופים וסופיסטים", ו"היסטוריה של העולם", שהיוותה את המשכה של ההיסטוריה של דקסיפוס. החיבור הראשון נשמר, ואילו מתוך החיבור השני שרדו רק קטעים מצוטטים, אולם העובדות מתוכו משולבות באופן נרחב בחיבורו של זוסימוס. הוא כלל את תולדות האירועים בין השנים 270–404 לספירה.

"חייהם של פילוסופים וסופיסטים" (ביוונית: Βίοι Φιλοσόφων καὶ Σοφιστῶν; בלטינית: Vitae sophistarum) הוא אוסף ביוגרפיות של 23 פילוסופים וסופיסטים עתיקים ובני זמנו של המחבר. החיבור בעל ערך בשל היותו המקור היחיד לתולדות הנאופלאטוניזם של תקופה זו. סגנונם של שני החיבורים בולט ברוח של עוינות מרירה כלפי הנצרות. בפני פוטיוס (המאה ה-9) עמדה "מהדורה חדשה" של החיבור, שבה הקטעים הפוגעניים ביותר כלפי נוצרים הושמטו ממנו.

"חייהם של פילוסופים וסופיסטים" מכיל את הביוגרפיות של האישים הבאים: פלוטינוס, פורפיריוס, יאמבליכוס, אלפיוס, סוסיפאטרה (אנ'), אידסיוס מקפדוקיה (אנ'), סופאטר מאפאמיאה (אנ'), אבלאביוס, אוסטאתיוס, מקסימוס מאפסוס, פריסקוס מאפירוס (אנ'), יוליאנוס מקפדוקיה, פרוהאירסיוס, אפיפאניוס, דיופאנטוס הערבי, סופוליס, הימריוס, פרנאקיוס, ליבאניוס, אקאקיוס, נימפידיאנוס מסמירנה (אנ'), זנון מקיטיון, מאגנוס, אוריבאסיוס, לוניקוס וכריסאנתיוס.

קישורים חיצוניים
----------------

* אונאפיוס, באתר אנציקלופדיה בריטניקה (באנגלית)

* Eunapius, **Lives of the Philosophers and Sophists**, 1921


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260793305171
* BIBSYS: 90570588
* BNE: XX1270414
* BnF: cb11989634n (data)
* CiNii: DA03048772
* GND: 118682660
* ICCU: CFIV083712
* ISNI: 0000 0001 0868 0803
* LCCN: n84080834
* NDL: 00861300
* NLA: 50414747
* NLG: 114573
* NLP: a0000002760561
* NSK: 000133713
* NTA: 069733554
* RERO: 02-A003224364
* SELIBR: 185715
* SUDOC: 027521133
* Trove: 1506823
* VcBA: 495/19922
* VIAF: 100215825
* WorldCat: lccn-n84080834

 |
**ויקטור גניש** (נולד ב-19 בנובמבר 1966) הוא כדורגלן עבר ומאמן כדורגל ישראלי וכיום מאמנה של הפועל אדומים אשדוד.

קריירה כשחקן
------------

גניש גדל בשכונת ג'סי כהן בחולון ושיחק במחלקת הנוער של הפועל ראשון לציון. עלה לקבוצה הבוגרת ששיחקה בליגה א' דרום בשנת 1984. עשה את כל המסלול כשחקן הרכב דרך עלייה לליגה הארצית, חזרה לליגה א' ועלייה עד לליגה הבכירה. בעונת 1996–1997 הצטרף לקבוצת מכבי עירוני אשדוד, שחיפשה מחליף לבלם רוני אוואט שנפצע. גניש העפיל עם עירוני לליגה הלאומית ולאחר מכן המשיך עוד עונה. בעונות הבאות שיחק בקבוצות שמשון תל אביב והפועל בת ים מהליגה הארצית. וסקציה נס ציונה והפועל מרמורק מליגה א'.

קריירת אימון
------------

גניש התחיל כמאמן נוער ונערים ובמקביל השלים את תעודת הפרו שלו (מעניקה את האישור לאמן בליגה העל). בעונת 2007–2008 שימש כעוזר מאמן בהפועל ראשון לציון. אימן בוגרים במכבי בת ים בעונת 2008–2009 והוביל אותה בצמרת, אך עזב באמצע העונה בעקבות חילוקי דעות עם יושב ראש הקבוצה. אימן בשמשון בני טייבה, אימן שנתיים במכבי השקמה/רמת חן והוביל אותה עד למבחני העלייה לליגה הארצית. אימן את הפועל מרמורק בעונות 2012–2014 פעמיים לסירוגין והציל את הקבוצה מירידת ליגה. אימן את מ.ס. כפר קאסם בעונת 2014–2015 בליגה א'. בעונות 2015–2017 הוביל את מכבי קריית מלאכי עד למבחני העלייה לליגה א'. 

את עונת 2017–2018 החל כעוזר מאמן בהפועל בני לוד ולאחר מספר מחזורים החל לאמן את בית"ר נורדיה ירושלים, איתה סיים במקום ה-4 והשתתפות במבחני העלייה לליגה הלאומית. בעונת 2018–2019 אימן את הפועל כפר שלם ובעונת 2019–2020 אימן את קבוצת ירמיהו חולון.

חיים אישיים
-----------

ויקטור גניש נשוי לדפנה ואב לבת ובן. מתגורר בראשון לציון. במקביל לעבודתו כמאמן כדורגל, עובד כמנהל תברואה בעיריית ראשון לציון. בנו טל גניש משחק כשוער בליגה ג'.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר FootballDatabase.eu

הערות שוליים
------------

1. ↑  נבחרת השבוע, בעיתון מעריב 29 באפריל 1990
2. ↑  קבוצות הליגה הארצית, בעיתון מעריב 6 בספטמבר 1989
3. ↑  מכבי בת-ים: שרון אביטן יאמן במקום גניש, באתר nrg 8 בינואר 2009
**אנה לוסיה אלבס דה מנזס** (בפורטוגזית: **Ana Lúcia Alves de Menezes**;‏ 22 בינואר 1975 – 20 באפריל 2021) הייתה שחקנית, מדבבת ובמאית דיבוב ברזילאית.

ביוגרפיה
--------

מנזס נולדה בינואר 1975 ברסיפה, עיר הבירה של פרנמבוקו שבברזיל. היא נכנסה לתחום הדיבוב בשנת 1987, כאשר בין תפקידיה נכללים איימי רוז ב"סוניק X", גוון טניסון ב"בן 10", עליסה ב"עליסה בארץ הפלאות", צ'יהירו ב"המסע המופלא", מיסה אמאנה ב"מחברת המוות", סאם פאקט ב-"ICarly" ו"סאם וקאט", סופי ב"מאמא מיה!" ו"מאמה מיה! Here We Go Again", טוף בייפונג ב"אווטאר", פו ב"טלטאביז" וסטלה ב"מועדון ווינX" ו"עולם הווינX".

היא הייתה מועמדת פעמיים לפרס יאמטו, פרס שנחשב לאוסקר עבור הדיבוב הברזילאי. בשנת 2004 היא הייתה מועמדת לפרס בקטגוריית המדבבת הטובה ביותר, על דיבוב הדמות צ'יהירו בסרט "המסע המופלא". בשנת 2005 היא הייתה מועמדת לפרס בקטגוריית מדבבת המשנה הטובה ביותר, על דיבוב הדמות קוטו באנימה "יו יו האקושו". בשנת 2010 היא זכתה בפרס בקטגוריית מדבבת האנימה הטובה ביותר, על דיבוב הדמות מיסה אמאנה באנימה "מחברת המוות".

בנוסף לתחום הדיבוב, מנזס הייתה לוחמת טאקוונדו והשתתפה בטורנירים בפדרציית טאקוונדו הבין-לאומית, שם זכתה בגביע ארד בשנת 1997.

### מותה

מנזס נפטרה ב-20 באפריל 2021, בגיל 46, בריו דה ז'ניירו, עקב סיבוכים שנגרמו כתוצאה משבץ מוחי. היא אושפזה ב-13 באפריל במרפאה בשכונת גאוויה, ועברה ניתוח חירום חמישה ימים לאחר מכן. לטענת הרופאים, השבץ שהיה לה נגרם על ידי פקקת במוח, וייתכן כי הוא נגרם על ידי מחלת נגיף הקורונה שהייתה למנזס בשנת 2020.

קישורים חיצוניים
----------------

* אנה לוסיה מנזס, ברשת החברתית אינסטגרם
* אנה לוסיה מנזס, במסד הנתונים הקולנועיים IMDb (באנגלית)

הערות שוליים
------------

1. ↑  REDAÇÃO,‏ Dubladora Ana Lúcia Menezes Morre Aos 46 Anos, באתר Dublagem Brasileira,‏ 20 באפריל 2021

|  |  |
| --- | --- |
| בקרת זהויות עריכת הנתון בוויקינתונים | 
* GND: 101311759X
* LCCN: n2010201394
* VIAF: 121662764
* WorldCat (עם VIAF): 121662764

 |
רינג, 2005
**חיים רינג** (18 ביולי 1944 - 15 בספטמבר 2008) היה רופא שיקומי ישראלי. במשך יותר משלושים שנה עבד בבית החולים לוינשטיין, ובתפקידיו האחרונים שימש כמנהל המחלקה לשיקום נוירולוגי וסגן מנהל בית החולים. רינג היה פרופסור באוניברסיטת תל אביב ושימש כנשיא הארגון הבינלאומי לרפואה שיקומית.

אודות
-----

רינג נולד במונטווידאו באורוגוואי שם למד שנה ראשונה רפואה. בשנת 1963 עלה לישראל, למד שנה באולפן בקיבוץ רוחמה ואחר כך שירת בצה"ל. לאחר מכן שב לאורוגוואי וסיים את לימודי הרפואה בשנת 1973 ובאותה שנה חזר לישראל. 

את הסטאז' עשה בבית חולים מאיר ובשנת 1974 הגיע לחודש התמחות בבית לוינשטיין. בעקבות תקופה זו החליט להתמחות ברפואה שיקומית. בשנת 1980 סיים את ההתמחות וקיבל תעודת מומחה לרפואה פיזיקלית ושיקום. 

פיתח בעבור המוסד לביטוח לאומי מודל המאפשר הערכה בזמן קצר לזכאות בעבור חוק הנכות הכללית למוגבלים שלא מתאונת עבודה.

החל ללמד בחוג לרפואה שיקומית בבי"ס לרפואה של אוניברסיטת תל אביב בשנת 1980. בשנת 1990 הועלה לדרגת מרצה בכיר, בשנת 1993 מונה לפרופסור חבר קליני ובשנת 2000 לפרופסור קליני מן המניין וכן שימש כראש החוג לשיקום וראש התוכנית ללימודי המשך בשיקום. כתב במהלך הקריירה עשרות מאמרים וארגון מספר כנסים בינלאומיים.

בשנת 2005 קיבל תואר פרופ' לשם כבוד מהפקולטה לרפואה במונטווידאו באורוגוואי.

כיהן גם כיו"ר המועצה הלאומית לשיקום במשרד הבריאות וכיו"ר ועדת השיקום הלאומי לשעת חירום.

הקים את ארגון השיקום הים-תיכוני ובשנת 2002 נבחר לנשיא השני של ארגון העולמי של איגוד השיקום העולמי (ISPRM).

הוא נישא לאירן והיה אב לשלושה. נפטר לאחר מחלה בשנת 2008 כשהוא בן 64, ונקבר בבית העלמין כפר נחמן ברעננה. 

הכנס השנתי ה-59 של האיגוד הישראלי לרפואה פיזיקלית ושיקום וכן גיליון 28 של "שיקומדע" הוקדשו לזכרו. בשנת 2010 נחנך חדר ישיבות ולימודים לזכרו במחלקה לשיקום נוירולוגי ג' בבית החולים לוינשטיין על שמו. בחדר הישיבות מתנוססת תמונתו והוא מכיל ספרים מספרייתו האישית וחומר לימודי רב שכתב ואסף בשנות פעילותו.

בשנת 2016, במלאת שמונה שנים לפטירתו, הקימה משפחתו של רינג אתר הנצחה לזכרו, בו מפורטים דרכו המקצועית וסיפור חייו האישי:

קישורים חיצוניים
----------------

ויקישיתוף מדיה וקבצים בנושא **חיים רינג** בוויקישיתוף
* אתר הנצחה לכבוד פרופ' חיים רינג
* פרופ' חיים רינג ז"ל, דברים לזכרו
* אורי דרומי, רופא אהוב ומקצוען ללא פשרות, באתר הארץ, 5 באוקטובר 2008
* בת עמי מלניק, **דרך חדשה**, בית חולים לוינשטיין, 2010, עמ' 45
* מאמרים מדעים שכתב חיים רינג

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010473576705171
* LCCN: nr2001041199
* VIAF: 1770163813715039110008
* WorldCat: lccn-nr2001041199

 |
**אלגוריתם פונטי** הוא אלגוריתם לניתוח מילים ומיפוי צורת ההגייה שלהן. מיפוי כזה מאפשר השוואה בין צורות שונות לכתיב של אותה מילה ומאפשר להתגבר על שגיאות כתיב או הקלדה של מילים ושמות זהים באיות שונה. אלגוריתם פונטי תלוי באופן טבעי בשפה שבה הוא מופעל, ועקב שליטתה של האנגלית בתחומי מדעי המחשב מרבית האלגוריתמים הפונטיים מותאמים לאנגלית (אך ניתן להתאימם לשפות אחרות, תוך שמירה על עקרונותיהם). 

אלגוריתמים פונטיים נפוצים לשפה האנגלית הם -

* סאונדקס (soundex) - פותח בארצות הברית בתחילת המאה ה-20 ושימש לניתוח שמות מתוך מרשם האוכלוסין. משמש פעמים רבות כשם גנרי לכלל האלגוריתמים הפונטיים.
* Daitch-Mokotoff Soundex - אלגוריתם שפותח על מנת להתאים להגייה של שמות יהודיים וסלאביים באנגלית
* מטאפון (אנ') וDouble Metaphone - שני דורות של אלגוריתם שנועד לתת מענה טוב לכל המילים בשפה האנגלית, ולא מוכוון לשמות.

בישראל פותחו מספר אלגוריתמים פונטיים לשפה העברית. בהם אלגוריתם דמוי סאונדקס שפותח במסגרת מרשם האוכלוסין בשנות ה-60 ואלגוריתם בשם GRAPHEX שפותח בצה"ל על ידי אסא כשר.

שימוש באלגוריתם
---------------

אלגוריתם פונטי משמש בעת הזנת נתונים למחשב, כחלק מבדיקות הקליטה, ובעת אחזור מידע.

בעת עדכון מאגר נתונים משמשת בדיקה באמצעות אלגוריתם פונטי כאישור נוסף לכך שרשומה שמצאנו במאגר הנתונים (על-פי מפתחה) אכן מתאימה לרשומת התנועה שבאה לעדכן אותה. 

דוגמה: בקובץ חיילי צה"ל רשומה לכל חייל. מפתח הרשומה הוא המספר האישי של החייל, שאינו כולל ספרת ביקורת. עקב היעדר ספרת ביקורת, טעות בהקלדת ספרה במספר האישי תוביל בסבירות גבוהה לרשומה של חייל אחר, שאין כוונה לעדכנה. השוואה בין שם החייל הרשום במאגר הנתונים לשמו המוקלד תאפשר לוודא שאכן מדובר ברשומה הנכונה. השוואה רגילה בין השמות אינה יעילה, כיוון ששמות נכתבים בצורות שונות עקב סיבות רבות, כגון:

* כתיב מלא וכתיב חסר (דוד - דויד, למשל)
* החלפת אותיות בעלות צליל דומה (מכבי - מקבי, למשל)
* החלפת אותיות בעלות גופן דומה (ף - ץ, למשל)
* שינוי סדר אותיות סמוכות (ידין - דיין, למשל).
* שיבוש אקראי (כוכבא - כוזיבא, למשל).

על-מנת להיות יעילה, על השוואת השמות להיות כזו שתתעלם מהבדלים לא משמעותיים ביניהם, ולכך משמש אלגוריתם פונטי.

בעת אחזור מידע ממאגר נתונים, מסייע אלגוריתם פונטי לאיתור הרשומות המבוקשות. 

דוגמה: אדם מנסה לאתר בספר טלפונים ממוחשב את ידידו מנוער, יהושע דוידוביץ. יש דרכים שונות לאיית שם זה, וחיפוש המסתייע באלגוריתם פונטי יאתר את כל השמות השקולים לשם המבוקש

אלגוריתמים פונטיים משפיעים באופן משמעותי על מגוון תחומים, כאשר התרומה שלהם ניכרת ביותר בעיבוד שפה טבעית. דרך סיוע בהבנת הקשר והמשמעות של מילים, בהתאם להגייתן, הם מאפשרים למערכות לעבד טקסטים ודיבור בצורה טבעית יותר. הבנה זו של וריאציות באיות הנובעות מהגייה דומה חשובה לא רק בהקשר של עיבוד טקסט, אלא גם בתחומים כמו ביומטריה, שם מיפוי תבניות הגייה ייחודיות מאפשר זיהוי מדויק של אנשים דרך הקול. בנוסף, בתחום מערכות החיפוש וההמלצה, השימוש באלגוריתמים אלו משפר את הדיוק במציאת תוצאות רלוונטיות, תוך מתן מענה לאיות שגוי או וריאציות פונטיות, מה שמעלה את חוויית המשתמש. מעבר לשפה האנגלית, הפיתוח וההתאמה של אלגוריתמים פונטיים לשפות אחרות מעידים על המאמץ להתמודד עם האתגרים הייחודיים לכל שפה. למשל, בעברית, שפה בעלת מאפיינים פונטיים מיוחדים, התאמה זו מתבצעת דרך פיתוח אלגוריתמים ייחודיים המתאימים למבנה ולהגיית השפה.

ראו גם
------

* מרחק המינג

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אלגוריתם פונטי** |
**כריס רוברטס** (באנגלית: **Chris Roberts**; נולד ב-27 במאי 1968) הוא מעצב משחקי וידאו, מתכנת, מפיק ובמאי סרטים אמריקאי. הוא יצר את סדרת המשחקים Wing Commander כשהיה ב-Origin Systems וכעת הוא עובד על משחק - סימולטור החלל Star Citizen.

ביוגרפיה
--------

### Cloud Imperium Games Corporation

ב-2011, הקים רוברטס את Cloud Imperium Games Corporation, יחד עם שותפו העסקי אורטוין פרירמוט' עורך דין ותיק בתחום המדיה, כדי לעבוד על משחק חדש. ב-10 באוקטובר 2012, Cloud Imperium Games השיקה קמפיין מימון המוני מאתר האינטרנט Roberts Space Industrie במטרה לגייס בין שני מיליון לארבעה מיליון דולר כדי להוכיח למשקיעים פרטים שיש לסוג משחק זה פוטניצל הצלחה ומהם לגייס עוד עשרה עד חמישה עשרה מיליון דולר כדי להפיק משחק - סימולטור חלל למחשב האישי. המשחק נבנה במנוע הגרפי Cryengine 3. המשחק הבטיח להכיל עלילה מסועפת[דרושה הבהרה] המשחק נקרא Squadron 42 ויקום מקוון מתמשך Star Citizen. ב-18 באוקטובר 2012, עקב בקשת המעריצים הושק גם קמפיין באתר Kickstarter ב-19 בנובמבר של אותה שנה גויסו 6,238,563 דולר לפרויקט, ובערך 4.1 מיליון דולר מהאתר Roberts Space Industrie ועוד 2.1 מהקמפיין באתר Kickstarter.
רוברטס העריך שאם יוכל לגייס כ-23 מיליון דולר עד סוף הקמפיין המשחק לא יצטרך משקיעים והמשחק יהיה עצמאי לגמרי. מטרה זו הושגה ב-18 באוקטובר 2013.
נכון ל-21 ביולי 2015 המשחק גייס מעל 87,145,000 דולר.

ב-2013 רוברטס הכריז כי המשחק יפותח בשיטת מודלים וכל מודל ישוחרר ברגע שהוא יהיה שחיק ויעמוד בסטנדרטים של החברה. הראשון, היה מודל ההנגר, הוא שוחרר ב-29 באוגוסט 2013, ואפשר לשחקנים לשוטט בהנגר שלהם ולהתרשם מהחלליות שהעבודה על המודל ה-תלת־ממדי שלהן הושלמה. ב-3 ביוני 2014 שוחרר Arena Commander ואפשר לשחקנים לבדוק את מערכת הטיסה והקרב במספר חלליות.

קישורים חיצוניים
----------------

ויקישיתוף מדיה וקבצים בנושא **כריס רוברטס** בוויקישיתוף
* כריס רוברטס, ברשת החברתית פייסבוק
* כריס רוברטס, ברשת החברתית אקס (טוויטר)
* כריס רוברטס, ברשת החברתית LinkedIn
* כריס רוברטס, במסד הנתונים הקולנועיים IMDb (באנגלית)
* כריס רוברטס, באתר AllMovie (באנגלית)
* כריס רוברטס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14044658g (data)
* ISNI: 0000 0000 7772 5596
* LCCN: no99049560
* NLP: a0000001700395
* NTA: 146431820
* SNAC: w607044p
* VIAF: 69066096
* WorldCat: lccn-no99049560

 |
**יבול שיא** הוא כתב עת העוסק בתחום החקלאות בישראל. הוא מופץ לחקלאים, אנשי מפתח בתעשיית החקלאות ומקבלי החלטות במשרד החקלאות. כתב העת הופץ לראשונה בשנת 2007 ומופץ עד היום, בתדירות של אחת לחודש, בעלות הפצה בלבד, בכ-15 אלף עותקים.

כתב העת עוסק בין היתר בקידום החקלאות הישראלית, ניסויים ומחקרי חקלאות, המלצות הגנת הצומח, חקלאות בת קיימא ועוד.

מאפיינים
--------

כתב העת סוקר את החקלאות הישראלית בתחום ענפי הצומח. מדי חודש מתפרסמים מאמרים מקצועיים שיש בהם כדי לסייע לחקלאי בשלבי הגידול. לכתב העת מספר מדורים קבועים כגון מדור בתחום המים, מדור סוגיות משפטיות ומדור פעילות נשים בחקלאות.

ההוצאה לאור
-----------

מו"ל כתב העת היא חברת כנס מדיה, המוציאה לאור את כתבי העת האחרים העוסקים במרחב הכפרי: הזמן הירוק, קו למושב, "הרפת והחלב" המופץ בקרב העוסקים ברפתות ו"אופק ירוק" העוסק בקידום אנרגיות מתחדשות וקיימות במרחב הכפרי.

עורך כתב העת הוא שמעון וילנאי, וסגן העורך הוא יצחק בר־זכאי. בין הכותבים בירחון בעבר ובהווה: ד"ר שירלי גזית, עו"ד שמואל גלנץ, עמוס דה וינטר, רו"ח אלון ראובני, דודו קוכמן, חוקרי מו"פ וחוקרי משרד החקלאות.

תערוכת החקלאות אגרו ישראל- יבול שיא
-----------------------------------

תערוכת החקלאות של אגרו ישראל - יבול שיא, שנוסדה בשנת 2012, מתקיימת פעם בשנה במשך יומיים. בתערוכת החקלאות, מיוצגות מגוון של חברות אשר עוסקות בתשומות חקלאיות, כגון: חברות השקיה והדברה, דישון, אנרגיה מתחדשת, גינון, מיכון חקלאי, כלי רכב חקלאיים ועוד מספר נושאים שונים. במסגרת התערוכה מתקיימים גם כנסי חקלאות.

בין הדוברים בתערוכה בשנת 2019: רם בן ברק, אלון שוסטר, דני עטר, ניר מאיר ואבשלום וילן. בשנת 2020 לא התקיימה תערוכה עקב מגבלות הקורונה.

ראו גם
------

* חקלאות
* החקלאות בישראל
* כתב עת

קישורים חיצוניים
----------------

* 

* אתר האינטרנט הרשמי של יבול שיא
* יבול שיא, ברשת החברתית פייסבוק
* אתר תערוכות אגרו שראל - יבול שיא

הערות שוליים
------------

1. ↑  תערוכת אגרו ישראל - יבול שיא, ‏2019-07-18
2. ↑  יבול שיא מיניסייט
3. ↑  תערוכת "אגרו ישראל – יבול שיא" 2019 הצלחה אדירה!, ‏2019-11-05
**טייאני ריינדרס** (בהולנדית: **Tijjani Reijnders**; נולד ב-29 ביולי 1998 בזוולה שבהולנד) הוא כדורגלן הולנדי המשחק בעמדת הקשר בקבוצת מילאן מהסרייה א' ובנבחרת הולנד.

קריירת מועדונים
---------------

ריינדס גדל במחלקות הנוער של WVF זוולה, זוולה, טוונטה ו-CSV '28. ב-13 באוגוסט 2017 ערך את הופעתו היחידה במדי הקבוצה הבוגרת של זוולה, בניצחון 2–4 על רודה במסגרת המחזור הראשון בליגת העל ההולנדית לעונת 2017/2018.

ב-30 באוגוסט 2017 חתם ריינדרס בא.ז. אלקמאר מליגת העל ההולנדית. ב-6 במאי 2018 ערך את הופעת הבכורה שלו במועדון, בניצחון 0–6 על זוולה במסגרת המחזור ה-34 בליגה לעונת 2017/2018.

ב-2 בינואר 2020 הושאל ריינדרס לוואלבייק מליגת העל ההולנדית עד לתום עונת 2019/2020. ב-19 בינואר ערך את הופעת הבכורה שלו במועדון, בהפסד 0–2 לדן האג במסגרת המחזור ה-19 בליגה. בסך הכל ערך 8 הופעות ליגה במדי המועדון.

לאחר תקופת ההשאלה חזר ריינדרס לא.ז. אלקמאר. בסך הכל ערך 96 הופעות ליגה במדי המועדון, בהן הבקיע תשעה שערים.

ב-19 ביולי 2023 חתם ריינדרס על חוזה לחמש שנים במילאן מהסרייה א'. ב-21 באוגוסט ערך את הופעת הבכורה שלו במועדון, בניצחון 2-0 על בולוניה 1909 במסגרת המחזור הראשון בליגה לעונת 2023/2024.

קריירה בינלאומית
----------------

ב-7 בספטמבר 2023 ערך ריינדרס את הופעת הבכורה שלו בנבחרת הולנד, בניצחון 3-0 על נבחרת יוון במסגרת מוקדמות יורו 2024.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Official Statement: Tijjani Reijnders באתר הרשמי של מילאן, 19 ביולי 2023 (באנגלית)
**רונה אלמנינג יארסטיין** (בנורווגית: **Rune Almenning Jarstein**, נולד ב-29 בספטמבר 1984 בשיין שבנורווגיה) הוא כדורגלן נורווגי המשחק בהרטה ברלין מהבונדסליגה ובנבחרת נורווגיה בעמדת השוער.

קריירת מועדונים
---------------

יארסטיין החל את הקריירה במועדון הרקולס בעירו שיין, וכבר כנער נתפס ככישרון גדול, וזכה להתעניינות ממועדונים בכירים באירופה כמו באיירן מינכן ומנצ'סטר יונייטד, אליהם הגיע למבחנים. בשנת 2002, כאשר היה בן 18, החל יארסטיין לשחק באוד גרינלנד הנורווגית, שם שיחק עד לתום עונת 2007, אז ירדה הקבוצה לליגת המשנה הנורווגית. בקיץ 2007 עבר יארסטיין לרוזנבורג הנורווגית, שם שיחק שלוש עונות, וזכה עם הקבוצה באליפות ליגת העל הנורווגית לשנת 2009. לאחר עונה זו, איבד יארסטיין את מקומו בהרכב לשוער השוודי דניאל אורלונד, ובמרץ 2010 בחר לעזוב את הקבוצה ולעבור לוויקינג הנורווגית, שם שיחק שלוש עונות.

בדצמבר 2013 חתם יארסטיין על חוזה בהרטה ברלין מהבונדסליגה, במטרה להיות שוער המשנה של תומאס קראפט. יארסטיין ערך בסך הכל שלוש הופעות בעונה וחצי הראשונות שלו בהרטה ברלין. בעונת 2015/16 יארסטיין תפס את מקומו של קראפט בהרכב, לאחר שקראפט נפצע בכתפו. יארסטיין הציג יכולת מצוינת בעונה זו, בה הרטה ברלין הייתה חלק מהצמרת, וסיימה את העונה במקום השישי, ונשאר השוער הראשון בקבוצה גם לאחר שקראפט החלים מפציעתו. עקב יכולתו הטובה, הוארך חוזהו של יארסטיין בהרטה ברלין עד לתום עונת 2018/19. בעונת 2016/17 המשיך יארסטיין לעמוד בשערה של הרטה ברלין, וכך גם בעונת 2017/18.

קריירה בינלאומית
----------------

באוגוסט 2007 ערך יארסטיין את הופעת הבכורה במדי נבחרת נורווגיה, בניצחון 1–2 על נבחרת ארגנטינה במשחק ידידות. יארסטיין היה שוער המשנה של הנבחרת במשך תקופה ארוכה, אך בשנת 2011 הפך לשוער הראשון, לאחר שהשוער הקודם יון קנודסן נפצע. בינואר 2013 הצהיר מאמן השוערים של נבחרת נורווגיה פרודה גרודאס שיארסטיין הוא השוער הראשון הקבוע של הנבחרת. יארסטיין היה השוער הבכיר במוקדמות מונדיאל 2014 ומוקדמות יורו 2016, אך נבחרתו לא הצליחה להעפיל לטורנירים עצמם.

קישורים חיצוניים
----------------

ויקישיתוף מדיה וקבצים בנושא **רונה יארסטיין** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**רובע מזרח אמסטרדם** (בהולנדית: **Amsterdam Oost**) הוא אחד משמונה מחוזות של עיריית אמסטרדם, הולנד.

הרובע הוקם בשנת 2010 ומוזג משני רבעים נפרדים, זייבורג (Zeeburg) ואוסט ואטרחראפסמר (Oost-Watergraafsmeer).

הרובע משתרע על שטח של 30.56 קמ"ר וגרים בו כ-128,690 תושבים.

היסטוריה
--------

רובע מזרח אמסטרדם נמצא מזרחית לתעלת סינגלגראכט (Singelgracht), גובל בנהר האמסטל במערב, בתעלות ויירספרטראקואורט (Weespertrekvaart*)* בדרום ובנהר האיי (IJ) במזרח.

הרחבת הרובע אל מעבר לחגורת התעלות החלה בשלהי המאה ה-17 והסתיימה במאה ה-19 עם הקמת שכונות חדשות:

* אוסטרפארקבורט (Oosterparkbuurt)
* דפרבורט (Dapperbuurt)
* וייספרזיידה (Weesperzijde)

אזור זה היה מוכר גם בשם המזרח הישן (Oud-Oost).

בתחילת המאה ה-20 הוצאו לפועל מספר תוכניות הרחבה עירונית במזרח אמסטרדם והאזור החל להתפתח.

בין השנים 1920-1940, נבנו 2 שכונות חדשות:

* אינדישה בורט (Indische Buurt)
* טרנסואלבורט (Transvaalbuurt)

בשנת 1932, החלו עבודות הרכבת המזרחית (Spoorwegwerken-Oost) במטרה לשפר את דרכי הגישה אל שכונות אלה, עבודות אלה הסתיימו בשנת 1942. כמו כן הורחבו כבישים, ונבנו מספר מסלולי חשמלית.

בשנות ה-90 נבנו שכונות חדשות באזור אוסטרלייק הבנחביד (Oostelijk Havengebied*).*

בשנת 2002 החלה בניית שכונת אייבורג (IJburg) שנקראה תחילה המזרח החדש (Nieuw Oost) ואזור זייבורגחריילנד (Zeeburgereiland) הפך לאזור המיועד למגורים.

בחודש מרץ 2007, כחלק מתוכנית התחדשות עירונית מספר שכונות ברובע זה עברו שיפוץ מסיבי והחלה בנייתו של אזור הקניות אוסטפורט (Oostpoort).

גלריית תמונות
-------------

* רחוב Adamרחוב Adam
* מחסן אפריקהמחסן אפריקה
* בית בשכונה ההודיתבית בשכונה ההודית
* תצפית על הרובעתצפית על הרובע

קישורים חיצוניים
----------------

ויקישיתוף מדיה וקבצים בנושא **מזרח אמסטרדם** בוויקישיתוף
* האתר הרשמי של רובע מזרח אמסטרדם (באנגלית)
**מליק צ'או** (בגרמנית: **Malick Thiaw**; נולד ב-8 באוגוסט 2001 בדיסלדורף שבגרמניה) הוא כדורגלן גרמני המשחק בעמדת הבלם בקבוצת מילאן.

קריירת מועדונים
---------------

צ'או גדל במחלקות הנוער של פורטונה דיסלדורף, באייר לברקוזן, בורוסיה מנשנגלדבך, והגיע למחלקת הנוער של שאלקה 04 בשנת 2015.

ב-7 במרץ 2020 ערך צ'או את הופעת הבכורה שלו בקבוצה הבוגרת של המועדון, בתיקו 1-1 נגד הופנהיים במסגרת המחזור ה-25 בבונדסליגה לעונת עונת 2019/2020 בבונדסליגה. בסך הכל ערך צ'או 4 הופעות ליגה במדי המועדון בעונה זו.

בעונת 2020/2021, בסופה ירדה קבוצתו לבונדסליגה השנייה ערך צ'או 19 הופעות ליגה במדי המועדון, והבקיע שער בודד בתיקו 1-1 נגד שטוטגרט במסגרת המחזור השישי.

ב-29 באוגוסט 2022 חתם במילאן, ב-16 באוקטובר 2022 ערך את הופעת הבכורה שלו בסרייה א' שעלה כמחליף בניצחון 1–2 נגד הלאס ורונה.

קריירה בינלאומית
----------------

צ'או היה חלק מסגל נבחרת גרמניה עד גיל 21 שזכתה בטורניר אליפות אירופה עד גיל 21 בשנת 2021. במרץ 2023 צ'או זומן לראשונה לנבחרת הבוגרת לקראת משחקי הידידות נגד פרו ובלגיה. ב-16 ביוני 2023 ערך את הופעתו הבכורה בנבחרת בהפסד 1-0 לפולין.

תארים
-----

נבחרת גרמניה עד גיל 21
* אליפות אירופה עד גיל 21 (1): 2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  "Malick Thiaw, new signing of the AC Milan transfer market: the official statement". *AC Milan*. נבדק ב-2022-08-30.
**סטבאן יובטיץ'** (בסרבית: **Stevan Jovetić**; נולד ב-2 בנובמבר 1989 בטיטוגרד) הוא כדורגלן מונטנגרי, המשחק בעמדות החלוץ והקיצוני באולימפיאקוס ובנבחרת מונטנגרו.

קריירה
------

יובטיץ' החל לשחק כדורגל כשהיה בן 11 במועדון המונטנגרי מלדוסט פודגוריצה, וב-2003 עבר למחלקת הנוער של המועדון הסרבי פרטיזן בלגרד. באפריל 2006, בגיל 16 בלבד, ערך יובטיץ' את הופעת הבכורה שלו בקבוצה הבוגרת של פרטיזן, במשחק מול FK ווז'דובאק.

בעונת 2007/2008 עשה יובטיץ' את התקדמותו הגדולה. בפתיחת העונה הוא כבש שלושער במשחק מוקדמות גביע אופ"א, ובמהלכה כבש 12 שערי ליגה שסייעו לקבוצתו לזכות באליפות סרביה. בינואר 2008 הוא החל לכהן כקפטן של פרטיזן בלגרד במקומו של אנטוניו רוקאבינה שעזב, על אף שהיה בן 18 בלבד. בעקבות יכולתו הטובה, התעניינו בשרותיו מספר קבוצות בכירות ברחבי אירופה.

במאי 2008 חתם יובטיץ' בקבוצת פיורנטינה מהסרייה א'. בעונתו הראשונה בפיורנטינה הוא שיחק ב-29 משחקים, רובם כמחליף, וכבש שני שערים. בעונת 2009/2010 החל יובטיץ' להפוך לשחקן הרכב קבוע בפיורנטינה, ובפתיחת העונה כבש שער מול ספורטינג ליסבון שסייע לקבוצתו להעפיל לליגת האלופות. בשלב הבתים של המפעל הוא המשיך את הצטיינותו, עם צמד שערים בניצחון 0–2 על ליברפול האנגלית.

ב-19 ביולי נמכר יובטיץ' למנצ'סטר סיטי מהפרמייר ליג תמורת 30 מיליון ליש"ט. בעונה הראשונה שלו בסיטי הוא הרבה להיפצע ושיחק רק 11 משחקים בפרמייר ליג וכבש 3 שערים, אך היה חלק מעונת האליפות של הסיטי שזכתה גם בגביע הליגה.

ב-31 ביולי 2015 הושאל לאינטר מילאנו האיטלקית לעונה וחצי, עסקה שהפכה לרכישה בהמשך.

ב-28 באוגוסט 2017 חתם יובטיץ' במונקו.

ב-10 בינואר 2017 הושאל לסביליה הספרדית עד לסוף העונה. ב-29 באוגוסט 2017 חתם יובטיץ' לארבע שנים במונקו.

ב-27 ביולי 2021 חתם יובטיץ' בהרטה ברלין בחוזה לשנתיים.

ב-4 בספטמבר 2023 חתם יובטיץ’ באולימפיאקוס

### נבחרת לאומית

יובטיץ' משחק בנבחרת מונטנגרו מאז שנת 2007, עת ערך את הופעת הבכורה שלו במשחק מול נבחרת הונגריה במרץ אותה שנה, הוא מדורג במקום הראשון בדירוג מלכי השערים של הנבחרת, במקביל, הוא מכהן כקפטן נבחרת מונטנגרו.

קישורים חיצוניים
----------------

ויקישיתוף מדיה וקבצים בנושא **סטבאן יובטיץ'** בוויקישיתוף
* 

* אתר האינטרנט הרשמי של סטבאן יובטיץ'

* פרופיל, באתר Transfermarkt

* פרופיל, באתר Soccerway

* פרופיל, באתר BDFutbol

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu

* פרופיל, באתר ESPN
* דף השחקן באתר פיורנטינה
* פרופיל וסטטיסטיקות באתר Soccernet
**ממותה למרמוראי** המכונה **ממותה סרדינאית** (שם מדעי: ***Mammuthus lamarmorai***) היא מין של ממותה ממשפחת הפיליים, שחייה במשך הפליסטוקן באי סרדיניה, לפני 450,000-40,000 שנה. הממותה הוגדרה ב-1883 בידי החוקר השווייצרי צ'ארלס עמנואל פורסיית' מיג'ור (אנ'). ממותה זו קרויה על שם החייל והזואולוג האיטלקי אלברטו דלה מרמורה (אנ').

המאובנים של ממותה זו היו נדירים וחלקיים והם התגלו במערב האי סרדיניה, בעיקר ממחוז Gonnesa ובעמק ריו מורימנטה, שם הממצאים הגיעו מאבני קונגלומרט טירני. ממצאים אלה כללו שרידי גפיים, עמוד שדרה ושרידי חטים. הללו השתייכו כנראה לפרט אחד. נמצאו שרידי שיניים טוחנות ואולי גם זרוע על יד העיר אוריסטאנו, טוחנות נוספות שהתגלו בסאסארי ומספר שיניים רבות מתקופה יותר קדומה התגלו בסמוך לאלגרו במשקעים נמוכים יותר.

הממותה עברה גמדיות איים והייתה קטנה מכל הממותות למעט מממותת כרתים הגמדית מהאי כרתים. נמצאו עצמות וממצאי שיניים רבות אך לא שלד שלם שלה. רוב השיניים הטוחנות הגיעו לאורך 13 ס"מ ורוחב 6.5 ס"מ ועצם הזרוע של ממותה זו הגיע לאורך 45 ס"מ. גובה כתפיה הגיע עד 1.4 מטר ומשקלה הגיע ל-550 ק"ג בלבד.

ככל הנראה היא הייתה קרובה למינים ממותה דרומית או ממותת הערבות, אשר חיו באירואסיה במהלך הפליסטוקן. הקשר לממותה המוכרת - ממותה צמרית אינו קשור מאוד מאחר שהיא התפתחה עד סוף הפליסטוקן. היא הגיעה לאיים כנראה על גשר יבשתי שנעלם ואולי הייתה קשורה לאיים נוספים בים התיכון כמו סיציליה או מלטה ואולי אף לאיטליה.

קישורים חיצוניים
----------------

ויקישיתוף מדיה וקבצים בנושא **ממותה למרמוראי** בוויקישיתוף
* ממותה למרמוראי, באתר GBIF (באנגלית)
**נועם מזרחי** (נולד ב-1975) הוא חוקר מקרא וספרות בית שני, פרופסור חבר בחוג למקרא באוניברסיטה העברית בירושלים. מזרחי עוסק בביקורת נוסח המקרא ובלשנות היסטורית של לשונות המקרא וכן במגילות מדבר יהודה.

ביוגרפיה
--------

נועם מזרחי קיבל בשנת 2000 תואר ראשון במקרא, בשנת 2002 קיבל תואר שני ובשנת 2008 קיבל תואר דוקטור במקרא, שלושתם מהאוניברסיטה העברית בירושלים. את הדוקטורט שלו עשה בהנחיית אבי הורביץ מן החוג למקרא ולשון עברית. לאחר סיום הדוקטורט, יצא מזרחי לפוסט-דוקטורט באוניברסיטת הרווארד ובאוניברסיטת גטינגן. עם שובו ארצה בשנת 2012 זכה במלגת אלון של המועצה להשכלה גבוהה והתמנה לחבר סגל בחוג ללימודי התרבות העברית ואחר כך בחוג למקרא באוניברסיטת תל אביב. בשנת 2021 עבר לשמש כחבר סגל בחוג למקרא באוניברסיטה העברית.

מזרחי מתמחה במחקר פילולוגי של הספרות העברית הקדומה. עיקר עניינו הוא בהיבטי הנוסח והלשון של ספרי המקרא ושל התרגומים העתיקים שלהם ושל מגילות מדבר יהודה. בין מפעליו המחקריים הכין מהדורה חדשה של 'שירי עולת השבת', אסופת תפילות לשבת המסודרות לפי לוח השנה של כת קומראן שעותקים מקוטעים שלה נתגלו בין המגילות מקומראן וממצדה והיא מייצגת את אחד מגופי השירה המיוחדים שנוצרו בעברית בעת העתיקה.

נכון לשנת 2022, משמש נועם מזרחי כראש החוג למקרא באוניברסיטה העברית וחבר באקדמיה הצעירה הישראלית.

פרסומים
-------

### ספרים

* **Witnessing a prophetic text in the making : the literary, textual and linguistic development of Jeremiah 10:1-16**, 2017

### מאמרים נבחרים

* רשימת המאמרים של נועם מזרחי באתר רמב"י
* "בין חקר הלשון לחקר הנוסח : התחביר של עובדיה יט-כ בנוסח המסורה ובתרגומים העתיקים", בתוך: שנתון לחקר המקרא והמזרח הקדום יט (תשסט) 31-55
* "שאלת הזיקה בין שירות עולת השבת לספרות ההיכלות : היבטי לשון וסגנון", בתוך: מגילות; מחקרים במגילות מדבר יהודה ז (תשסט) 263-298

* "God, Gods and Godhead in the Songs of the Sabbath Sacrifice", in The Religious Worldviews of the Dead Sea Scrolls, ed. Menahem Kister, Michael Segal and Ruth A. Clements (STDJ 127; Leiden: Brill, 2018), pp. 161–192, 2018
* "The Poetics of Angelic Discourse: Revelation 2–3 and the Songs of the Sabbath Sacriﬁce", in JSNT 41.1 (2018), 107–123, 2018

### פרסים

מזרחי זכה במלגת רוטנשטרייך מטעם ות"ת בלימודי הדוקטורט, היה עמית רוטשילד בפוסט-דוקטורט, וזכה למענקי מחקר מטעם קרן הזיכרון לתרבות יהודית, הקרן הלאומית למדע, שירות החילופין האקדמי הגרמני ועוד. הוא גם זכה להכרה ולהוקרה על כישורי ההוראה שלו, ואף נבחר לרשימת מצטייני רקטור ההוראה באוניברסיטת תל אביב בשנת 2015.

קישורים חיצוניים
----------------

ויקישיתוף מדיה וקבצים בנושא **נועם מזרחי** בוויקישיתוף
* אתר האינטרנט הרשמי של נועם מזרחי (בעברית)
* קורות חייו של נועם מזרחי באתר האקדמיה הישראלית הצעירה
* דף אישי באתר סגל החוג למקרא באוניברסיטת תל אביב
* נועם מזרחי (1975-), דף שער בספרייה הלאומית

* נועם מזרחי, באתר Academia.edu

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313363005171
* BnF: cb16217337d (data)
* GND: 1042694443
* ISNI: 0000 0000 8169 2360
* LCCN: no2015157834
* ORCID: 0000-0002-4957-4211
* RERO: 02-A027231267
* SUDOC: 224160346
* VIAF: 98495184
* WorldCat: lccn-no2015157834

 |
**ציפור שנייה** (מוכר במילותיו הראשונות: **ראיתי ציפור רבת יופי**) הוא שיר עברי מאת המשורר הישראלי נתן זך, שהתפרסם בקובץ שיריו "כל החלב והדבש" (עם עובד, 1966).  

השיר הולחן על ידי המוזיקאי והמפיק המוזיקלי מישה סגל ובוצע לראשונה ב-1972 על ידי צמד הזמרות היהודיות-קנדיות סוזן ופרן, ובהמשך על ידי נורית גלרון (1979), חוה אלברשטיין ואחרים.

נסיבות הלחנת השיר וביצועו הראשון
--------------------------------

השיר הולחן על ידי מישה סגל עבור פסטיבל "מנגינות למילים: שירי משוררים", שנערך בינואר 1972 בבית החייל בתל אביב תחת פיקודו של יצחק לבני. בערב זה בוצעו 15 שיריהם של משוררים ישראלים בני זמננו (לצד זך – יהודה עמיחי, דליה רביקוביץ ודוד אבידן), שהולחנו על ידי דפנה אילת, מוני אמריליו, סשה ארגוב, שלמה ארצי, מתי כספי, צביקה פיק ויאיר רוזנבלום. המנהל המוזיקלי והמנצח היה עודד פנחסי, והמבצעים האחרים היו חוה אלברשטיין, שלמה ארצי, עדנה גורן, צילה דגן, הדודאים, דורית ראובני ושלישיית פיקוד מרכז, רבקה זהר, שולה חן, מתי כספי וצביקה פיק.

השיר, שבוצע על ידי צמד הזמרות היהודיות-קנדיות סוזן ופרן, היה ללהיט.

ביצועי השיר
-----------

זהו שיר קצר במהותו. על כן, העיבוד לרוב משנה במעט את מבנה השיר. בפרט, העיבוד כולל חזרה כפולה על מילות השיר.

בחלק מהעיבודים ישנו גם מבוא מוזיקלי (באורך לפחות עשר שניות) שמכין לקראת תחילת השירה.

בנוסף, קצב השירה בביצועים השונים הוא לרוב איטי ורגוע.

לשיר קיימים עיבודים למקהלה מעורבת (דוד מורס), מקהלת נשים (פנינה ענבר), לאנסמבל חליליות ועוד.

מבנה השיר
---------

השיר מחולק לשני בתים מחורזים. בבית הראשון מתואר המפגש עם הציפור, ובשני מתואר השפעתו על הדובר בשיר.

בשני בתי השיר יש אותו מספר של שורות. ראוי לציין שבבית הראשון קיימת שורה שהיא דומיננטית יותר מבחינת אורכה (השורה השלישית).

פרשנות
------

לשיר ישנן פרשנויות רבות, המשותף למרביתן הוא העבודה לכך שאותו שיר מדבר על חוויית התגלות. השיר מתאר את ההתפעלות מאותה התגלות ואת השפעתו על הדובר בשיר.

יש התייחסויות שונות לכותרת השיר. בפרט, להתייחסות לאותה ציפור כ"ציפור שנייה". בין יתר הפרשנויות, בחלק מהן משוער שזה נעשה כהמשך לשיר אחר של זך (שמופיע ללא כותרת) בו גם מתואר מפגש עם ציפור, ובחלקן משוער שזה דווקא מתאר גם סוג של תקווה למפגש עם ציפור נוספת.

קישורים חיצוניים
----------------

* "ציפור שנייה" באתר בית לזמר העברי
* מנחם בן, נתן זך כמשורר נאיבי, דבר, 29 בדצמבר 1972
* אלון אופיר, עיון בשני שירי אובדן: "לעולם לא אשמע את קולו המתוק של האלוהים" מאת יונה וולך ו"ציפור שנייה" מאת נתן זך, מפמ"ר ספרות
* יוסי חרסונסקי, נורית גלרון, ציפור שנייה, באתר חרסונסקי מיוסיק

ביצועים:

* ביצוע של נורית גלרון, סרטון באתר יוטיוב (בערוץ של גלרון)
* ביצוע של מישה סגל, סרטון באתר יוטיוב (בערוץ של סגל)
* ביצוע של אנסמבל קולות נשים נעמה

הערות שוליים
------------

1. ↑  במופע מחווה לנתן זך בצוותא, 1979. בשנת 2013 נוסף ביצוע גנוז של השיר (ביחד עם ביצוע ל"שיר לאוהבים הנבונים") לאלבומה של גלרון שירים באמצע הלילה. אותו ביצוע נכלל בהוצאה המחודשת של האלבום במסגרת סדרת "סימני דרך" (אתר למנויים בלבד השירים הגנוזים של נורית גלרון, באתר "ידיעות אחרונות", 11 בדצמבר 2013).
2. ↑  ראו טלילה בן-זכאי, "צפור שניה", מעריב, 3 בפברואר 1972.
3. ↑  סמדר שיר, קול על הכל | קצר ולעניין, מעריב, 22 במאי 1980; יוסי חרסונסקי, סוזן ופראן: הנאיוויות נשמרת, מעריב, טור 1, 12 ביוני 1986.
4. ↑  תגובה מאת המשתמש שמעון שלוש, נתן זך מבחר באתר סימניה
5. ↑  אלון אופיר עיון בשני שירי אובדן, באתר של המפמ"ר בספרות
בונואלוס מסוכרים
בורמואלוס לפסח בנוסח יהודי טורקיה
 **בורמואלוס**  (לאדינו: **Burmuelos** ,**Bermuelos**,‏ **Burmuelicos**) הן סוג של פריטר ספרדי יהודי, הנפוץ בעיקר בחגים חנוכה ופסח.

המאכל נקרא בישראל בשם שמקורו בלאדינו, והוא דומה בשמו ובמהותו ל-**Buñuelo**, פריטר ספרדי עממי.

יש המציינים כי המקור לפריטר הוא המטבח היהודי והמוסלמי מתפוצת ספרד, בעת שהייתה תחת השלטון האסלאמי וכונתה אל-אנדלוס. המאכל השתרש במטבח המקומי וגם לאחר תום הרקונקיסטה נותר חלק מהמטבח הספרדי הנוצרי, ממנו עבר ביחד עם המהגרים לאמריקה הלטינית ודרך מגורשי ספרד הגיע גם למטבח הבלקני והצפון אפריקאי בגרסאות שונות.

הבורמואלוס מוכנים בדרך כלל לחגים, כאשר בחג החנוכה הם עשויים מעיסת בצק המבוססת על קמח ושמרים, מלובבים לצורת לביבה, מטוגנים בשמן עמוק ומומתקים בסירופ מתוק מסוגים שונים.

התצורה הנפוצה ביותר, בעיקר בקרב יוצאי הבלקנים היא בורמואלוס לחג הפסח, אשר מוכנים מתערובת בסיסית של מצות, מים וביצים ממנה מלבבים לביבות בגדלים שונים ומטגנים בשמן עמוק. המאכל משמש בחלק מהגרסאות לקינוח מתוק, כשבוזקים מעליו אבקת סוכר או מפזרים גרגרי סוכר, או כתוספת לארוחות שונות, כאשר נהוג לגוון את התערובת בהתאם לייעוד, בתבלינים, בצל קצוץ וגבינה בולגרית.

קישורים חיצוניים
----------------

ויקישיתוף מדיה וקבצים בנושא **בורמואלוס** בוויקישיתוף
* עמרי אנדרס צורף, ‏מה אתם מקשקשים? 4 גרסאות למצה בריי, באתר ‏מאקו‏, 8 באפריל 2019

הערות שוליים
------------

1. ↑  האקט, ארלין, "Quick buñuelos an easy treat for holidays", באתר "הסן דייגו יוניון טריביון" (באנגלית).
**ג'מה ריקי** (באנגלית: **Jemma Reekie**; נולדה ב-15 ביוני 2000) היא אתלטית בריטית, סגנית אלופת עולם באולם (גלאזגו 2024) בריצת 800 מטר.

ביוגרפיה
--------

ריקי נולדה בקילברצ'ן שבסקוטלנד, הממלכה המאוחדת.

### 2017

#### אלופת אירופה עד גיל 20 בריצת 1500 מטר

באליפות אירופה עד גיל 20 שנערכה ביולי בגרוסטו שבאיטליה זכתה במדליית זהב בריצת 1500 מטר בתוצאה של 4:13.25 דקות.

### 2018

באליפות אירופה שנערכה באוגוסט בברלין שבגרמניה סיימה במקום 15 בריצת 1500 מטר בתוצאה של 4:10.35 דקות.

### 2019

באליפות אירופה באולם שנערכה במרץ בברמינגהאם שבממלכה המאוחדת סיימה במקום 11 בריצת 1500 מטר בשיא אישי חדש של 4:13.44 דקות.

#### אלופת אירופה עד גיל 23 בריצת 800 מטר ובריצת 1500 מטר

באליפות אירופה עד גיל 23 שנערכה ביולי ביבלה שבשוודיה זכתה בשתי מדליות זהב: בריצת 800 מטר בתוצאה של 2:05.19 דקות, ובריצת 1500 מטר בתוצאה של 4:22.81 דקות.

באליפות העולם שנערכה באוקטובר בדוחה שבקטר סיימה במקום 32 בריצת 1500 מטר בתוצאה של 4:12.51 דקות.

### 2021

#### מקום רביעי במשחקים האולימפיים

באולימפיאדת טוקיו שנערכה ביולי-אוגוסט סיימה במקום רביעי בריצת 800 מטר בשיא אישי חדש של 1:56.90 דקות.

### 2022

באליפות העולם שנערכה ביולי ביוג'ין שבאורגון, ארצות הברית, סיימה במקום 15 בריצת 800 מטר בתוצאה של 2:00.43 דקות.

באליפות אירופה שנערכה באוגוסט במינכן שבגרמניה סיימה במקום חמישי בריצת 800 מטר בתוצאה של 2:00.31 מטר.

### 2023

באליפות העולם שנערכה באוגוסט בבודפשט שבהונגריה סיימה במקום חמישי בריצת 800 מטר בתוצאה של 1:57.72 מטר.

### 2024

#### סגנית אלופת עולם באולם

באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בריצת 800 מטר בתוצאה של 2:02.72 דקות, אחרי ציגה דוגומה מאתיופיה (2:01.90 דקות) ולפני נואלי יאריגו מבנין (2:03.15 דקות).

שיאים אישיים
------------

אצטדיון
* ריצת 800 מטר: 1:56.90 דקות (2021)
* ריצת 1500 מטר: 3:58.65 דקות (2023)
* ריצת מייל: 4:19.40 דקות (2023)

אולם
* ריצת 800 מטר: 1:57.91 דקות (2020)
* ריצת 1500 מטר: 4:00.52 דקות (2020)
* ריצת מייל: 4:17.88 דקות (2020), **שיא הממלכה המאוחדת**

קישורים חיצוניים
----------------

ויקישיתוף מדיה וקבצים בנושא **ג'מה ריקי** בוויקישיתוף
* ג'מה ריקי, ברשת החברתית אינסטגרם
* ג'מה ריקי, באתר olympedia.org
* ג'מה ריקי, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14533469

 |
**ארנב ננסי** (שם מדעי: *Brachylagus idahoensis*) הוא ארנב צפון אמריקאי, אחד משני מיני הארנבים היחידים ביבשת שחופרים את מחילותיהם בעצמם. הארנב הננסי הוא מין יחיד בסוג *Brachylagus*.

אין לבלבל בין הארנב הננסי, לארנב הננסי ההולנדי שהוא ארנב מבוית מהולנד.

מאפיינים
--------

זהו הקטן שבארנבים והוא מגיע לאורך 23 עד 28 ס"מ ולמשקל של 375–500 גרם בממוצע, ישנם ארנבים המגיעים גם למשקל של עד קילו. הארנב בעל אוזניים קטנות וגוף עגלגל מכוסה פרווה עבה כדי להישמר מהקור. דבר זה עושה אותו דומה מעט למכרסם. הארנב מגיע לבגרות מינית בגיל שנה.

תפוצתו בטבע היא במערב אמריקה הצפונית ממורדות הרי הרוקי בוושינגטון ואיידהו עד לנבאדה וקליפורניה. הארנב ניזון מזרעים ומעלים שונים. בתורו הוא נטרף בידי טורפים רבים הכוללים שונר מצוי, קויוטים, עקב, אוח וירג'יניה, הרמין, שועל אדום ועוד.

ישנם ארנבים מעורבים, שאחד מהוריו של ארנבון זה הוא ננסי, הגדלים מעט יותר מארנב ננסי, ועם אוזניים גדולות יותר בדומה לארנבון מצוי. ארנבון זה יכול להגיע עד 35 ס"מ, ועד משקל קילו ומאתיים גרם לכל היותר. ארנב זה נקרא באופן לא פורמלי "ארנבון מעורב ננסי" או "ארנב חצי ננסי" בשל היותו מעט גדול יותר מארנב ננסי, וקטן מארנבון מצוי וקרוב בגודלו לארנב ננסי הולנדי.

### כחיית מחמד

ארנבים מסוג זה ידועים כחיית מחמד. תהליך קליטתם בבית החדש כרוך במספר הכנות הכוללות הכנת המתחם בו הם ישהו, כמו גדר גורים או כלוב מספיק גדול, מאחר שמערכת העיכול של הארנבים פועלת רק בזמן תזוזה, ולפיכך תנועה שלהם חשובה מאוד. מעבר לכך, יש לדאוג ל"ארגז צרכים", שכן כמו כלבים או חתולים, ניתן ללמד את הארנבים להשתמש באזור ספציפי לצרכיהם.

המזון והמים חשובים מאוד בהתפתחות הארנבים. הם ניזונים מחציר, אספסת, אוכל יבש המצוי בחנויות לחיות, ירקות ירוקים והרבה מים.

קישורים חיצוניים
----------------

ויקישיתוף מדיה וקבצים בנושא **ארנב ננסי** בוויקישיתוף
* ארנב ננסי, באתר ITIS (באנגלית)
* ארנב ננסי, באתר NCBI (באנגלית)
* ארנב ננסי, באתר Animal Diversity Web (באנגלית)
* ארנב ננסי, בבסיס הנתונים ARKive (באנגלית)
* ארנב ננסי, באתר האנציקלופדיה של החיים (באנגלית)
* ארנב ננסי, באתר GBIF (באנגלית)

הערות שוליים
------------

1. ↑  ארנב ננסי באתר הרשימה האדומה של IUCN

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558962005171
* LCCN: sh2001009575

 |
**הִשָּׁמֶר לְךָ פֶּן תִּשְׁכַּח אֶת ה'** היא מצוות לא תעשה. לפי דברי התלמוד מצווה זו אוסרת את הגאווה. האיסור לשכוח את ה' כלול בעשר זכירות, ובעל ספר חרדים מציין אותו בין המצוות שהאדם חייב בהם תמיד.

מקור המצווה
-----------

נאמר בתורה:

"הִשָּׁמֶר לְךָ פֶּן תִּשְׁכַּח אֶת ה' אֱלֹקיךָ לְבִלְתִּי שְׁמֹר מִצְוֹתָיו וּמִשְׁפָּטָיו וְחֻקֹּתָיו אֲשֶׁר אָנֹכִי מְצַוְּךָ הַיּוֹם. פֶּן תֹּאכַל וְשָׂבָעְתָּ וּבָתִּים טֹבִים תִּבְנֶה וְיָשָׁבְתָּ. וּבְקָרְךָ וְצֹאנְךָ יִרְבְּיֻן וְכֶסֶף וְזָהָב יִרְבֶּה לָּךְ וְכֹל אֲשֶׁר לְךָ יִרְבֶּה. וְרָם לְבָבֶךָ וְשָׁכַחְתָּ אֶת ה' אֱלֹקיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים... וְאָמַרְתָּ בִּלְבָבֶךָ כֹּחִי וְעֹצֶם יָדִי עָשָׂה לִי אֶת הַחַיִל הַזֶּה. וְזָכַרְתָּ אֶת ה' אֱלֹקיךָ כִּי הוּא הַנֹּתֵן לְךָ כֹּחַ לַעֲשׂוֹת חָיִל לְמַעַן הָקִים אֶת בְּרִיתוֹ אֲשֶׁר נִשְׁבַּע לַאֲבֹתֶיךָ כַּיּוֹם הַזֶּה."

בתלמוד בבלי, מסכת סוטה, דף ה', עמוד א' מובאים דברי רב נחמן בר יצחק לפיהם מפסוקים אלה נלמדת מצוות לא תעשה לאסור את הגאווה:

"אזהרה לגסי הרוח מנין, ...רב נחמן בר יצחק אמר מהכא: ורם לבבך ושכחת, וכתיב: השמר לך פן תשכח את ה' אלקיך, וכדרבי אבין אמר רבי אילעא, דאמר רבי אבין אמר רבי אילעא: כל מקום שנאמר 'השמר' 'פן' ו'אל', אינו אלא בלא תעשה."

מחלוקת הראשונים האם למנותה במניין המצוות
----------------------------------------

בעקבות התגלות שמיימית בחלום, מנה הסמ"ג את איסור הגאווה כאחת מתרי"ג מצוות: "אזהרה שלא יתגאו בני ישראל כשהקדוש ברוך הוא משפיע להם טובה ויאמרו שבריוח שלהם ובעוצם ידם ועמלם עשו והרויחו כל זה, ולא יחזיקו טובה להקדוש ברוך הוא מחמת גאונם."

הסמ"ג עצמו מציין שהרמב"ם בספר המצוות לא מנה לאו זה. הרמב"ן מנה איסור שכחת ה' כמצווה, אך לא מנה את איסור הגאווה כמצווה בפני עצמה. בדומה לשיטת הרמב"ן גם רבנו יונה מונה מצווה של איסור שכחת ה'.

בעל מגילת אסתר מסביר שהרמב"ם לא מנה מצווה זו משום שהיא מצווה כללית. רבי שלמה הכהן מסביר שלדעת הרמב"ן היות שהגאווה נגרמת על ידי שכחת ה', לכן איסור הגאווה כלול באיסור לשכוח את ה', ודרשת הגמרא היא אסמכתא בלבד.

החפץ חיים מונה מצווה זו כלאו הששי בין הלאוים שעליהם עובר מי שמספר לשון הרע.

קישורים חיצוניים
----------------

* הערך "זכירת האמונה בה'", במיקרופדיה תלמודית, באתר ויקישיבה
* הרב אלחנן סמט, איסור גאווה מן התורה – מניין?

הערות שוליים
------------

1. ↑  ספר חרדים, הקדמה, דיבור המתחיל ויש מצוות
2. ↑  ספר דברים, פרק ח', פסוקים י"א–י"ח
3. ↑  סמ"ג לאוין סד. וראו גם דבריו בהקדמה לספרו: "וגם בעניין לאוין בא אלי בחלום עניין מראה בזה הלשון, הנה שכחת את העיקר השמר לך פן תשכח את ה' אלקיך, כי לא היה בדעתי לחברו במניין הלאוין, וגם רבינו משה לא הזכירו במניין. ואתבונן אליו בבקר והנה יסוד גדול הוא ביראת השם וחיברתיו בעיקרים גדולים במקומן. וה' אלקים יודע כי לפי דעתי איני משקר מעניין המראות, וה' יודע כי לא הזכרתים בספר זה אלא למען יתחזקו ישראל בתורה ובתוכחה וחפץ ה' בידי יצלח.
4. ↑  שכחת הלאווין מצווה א
5. ↑  שערי תשובה שער ג, כז
6. ↑  בחידושי חשק שלמה לסוטה ה, א
פירוש נוסף ערך זה עוסק בהקמה מחודשת, או שיקום, של בתי גידול טבעיים. אם התכוונתם למצב בו בעלי חיים וצמחים מבויתים חיים בחופשיות בטבע, ראו התפראות.
פרה מסוג לונגהורן רועה בשטח שעבר פירוא
**פֵּרוּא** (באנגלית: **Rewilding**) היא פעילות יזומה לשיקום והקמה מחודשת של בתי גידול טבעיים שהוסבו לשטחי חקלאות או שנפגעו מסיבות שונות. פעולה זו לעיתים כוללת התערבות אנושית בטיפוח והגנה על מינים מרכזיים בבתי הגידול, והגנה מפני טורפים.

פרויקטים מוצלחים לטווח ארוך עשויים להזדקק לתשומת לב אנושית מתמשכת מועטה, מכיוון שהחדרה מוצלחת של מינים מרכזיים יוצרת מערכת אקולוגית יציבה המווסתת ומקיימת את עצמה. קיימות מחלוקות בדבר יעילותן ונחיצותן של היוזמות הללו, ועם זאת באו"ם הגדירו זאת כאחד היעדים ההכרחיים לצורך שיקום נרחב של מערכות אקולוגיות, שהארגון שואף לממש עד 2030.

בעולם
-----

בכמה מדינות בעולם, בעיקר בארצות אירופה, החל פיילוט של פירוא שבמסגרתו נעשים מאמצים לאושש את בתי הגידול הטבעיים של בעלי חיים וצמחים שנפגעו כתוצאה מהתערבות יד אדם. כמו כן, בועידת האו"ם לשינוי האקלים שהתקיימה בגלאזגו בנובמבר 2021 הוצע הפירוא כאחד הפתרונות החיוניים להתמודדות עם ההתחממות הגלובלית, בשל ספיחת הפחמן באדמה על ידי יצירת ביצות ועוד.

בישראל
------

בישראל הצטמצם שטח בתי הגידול הטבעיים של בעלי חיים רבים מ-180,000 דונם של בתי גידול לחים, ל-10,000 בלבד. הדבר העמיד שורה של בעלי חיים בסכנת הכחדה מהארץ, וגם צמצם את אפשרויות המנוחה של מיליוני ציפורים שחולפות מדי שנה בארץ בעת הנדידה מאירופה לאפריקה, וגרם להתרכזות של כל אותן מיליוני ציפורים באזור אגמון החולה, דבר שמגביר את הסיכון להתפרצות מחלת שפעת העופות שגובה את חייהן של ציפורים רבות, כפי שקרה בחורף 2021/2022. בעקבות זאת החל בכפר רופין שבעמק בית שאן פיילוט של התפראות בעזרת הסבת בריכות דגים שיובשו, לביצות שמושכות אליהן עשרות מינים של עופות מים ועוד, וזאת על ידי שאיבת מים מנהר הירדן. ביצות אלו אוששו גם מינים של חיות ארצישראליות כמו חתול הביצות, וכן של חיות שמוגדרות בסיכון להכחדה, כמו לוטרות.

קישורים חיצוניים
----------------

ויקישיתוף מדיה וקבצים בנושא **פירוא** בוויקישיתוף
* "החיות חזרו": איך עושים רוורס לטבע? המהפך של עמק בית שאן, סרטון בערוץ "כאן חדשות", באתר יוטיוב (אורך: 8:14)
* שני אשכנזי,, גלובס, 22 באפריל 2022
* מעוררים מחדש את עולמנו, באתר exodus travels
* התפראות בארץ ובאירופה, באתר זווית
* פירוא מחדש – Rewilding Israel, הקהילה של תנועת הפירוא בישראל

הערות שוליים
------------

1. ↑  פֵּרוּא, באתר האקדמיה ללשון העברית
2. ↑  מונחים חדשים שאושרו במליאת האקדמיה, באתר האקדמיה ללשון העברית, 30 באפריל 2023
**גסטון לוסיאנו אווילה** (בספרדית: **Gastón Luciano Ávila**; נולד ב-30 בספטמבר 2001 ברוסאריו שבארגנטינה) הוא כדורגלן ארגנטינאי המשחק בעמדת המגן השמאלי בקבוצת אייאקס מליגת העל ההולנדית.

קריירת מועדונים
---------------

אווילה גדל במחלקות הנוער של בוקה ג'וניורס ורוסאריו סנטראל. ב-3 בפברואר 2020 ערך את הופעת הבכורה שלו בקבוצה הבוגרת של בוקה ג'וניורס, בניצחון 2-1 על טאז'רס במסגרת המחזור ה-18 בליגת העל הארגנטינאית לעונת 2019/2020. בסך הכל ערך תשע הופעות ליגה במועדון.

ב-10 בפברואר 2021 הושאל אווילה לרוסאריו סנטראל מליגת העל הארגנטינאית למשך עונת 2021. ב-15 בפברואר ערך את הופעת הבכורה שלו במועדון, בניצחון 2-1 על ארחנטינוס ג'וניורס במסגרת המחזור הראשון בליגה. ב-3 באוגוסט הבקיע את שער הבכורה שלו במועדון, בהפסד 2-1 לאלדוסיבי במסגרת הליגה. הוא ערך 27 הופעות ליגה במהלך תקופת ההשאלה, בהן הבקיע שלושה שערים.

ב-23 ביולי 2022 חתם אווילה ברויאל אנטוורפן מליגת העל הבלגית. ב-14 באוגוסט ערך את הופעת הבכורה שלו במועדון, בניצחון 1-0 על אויפן במסגרתת המחזור הרביעי בליגה לעונת 2022/2023. בסך הכל ערך 24 הופעות ליגה במדי המועדון, וזכה עם המועדון באליפות בלגיה, בגביע הבלגי ובסופר קאפ הבלגי.

ב-22 באוגוסט 2023 חתם אווילה על חוזה לארבע שנים באייאקס מליגת העל ההולנדית.

חיים אישיים
-----------

אחיו, צ'ימי אווילה (אנ'), הוא כדורגלן אוססונה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Gastón Avila renovó con Boca pero se va a préstamo a Central באתר Olé, ‏ 10 בפברואר 2021 (בספרדית)
2. ↑  Ajax signs Gaston Avila באתר הרשמי של אייאקס, 22 באוגוסט 2023 (באנגלית)
שביל הייליין (הפארק הלאומי גליישר) הוא חלק משביל קו פרשת המים.
**שביל קו פרשת המים** (באנגלית: **Continental Divide Trail**; בראשי תיבות, CDT) הוא שביל נוף לאומי בארצות הברית, שאורכו 4,873 ק"מ (3,028 מייל) בין גבול ארצות הברית עם מקסיקו והגבול עם קנדה. שינויים תכופים במסלול ומספר רב של מסלולים חלופיים מביאים למרחק הליכה בפועל בין 4,300 ק"מ (2,700 מייל) ל־5,070 ק"מ (3,150 מייל). השביל עוקב אחר קו פרשת המים של אמריקה לאורך הרי הרוקי וחוצה חמש מדינות בארצות הברית - מונטנה, איידהו, וויומינג, קולורדו וניו מקסיקו .

הליכה מקצה אל קצה
-----------------

הליכה לאורך כל שביל קו פרשת המים נמשכת בממוצע חמישה חודשים. הטיילים הטהרנים צועדים ברצף בין מקסיקו לקנדה, אבל כמחצית מהטיילים מדלגים על קטעים קצרים של הליכה בכביש או על קטעים סגורים, בעיקר בגלל שריפות יער או שלגים. טיילים מצטיידים במזון כל כמה ימים, ולעיתים קרובות עולים בטרמפים מכביש שחוצה את השביל לאחת העיירות הסמוכות כדי לקנות מזון וציוד אחר.

נדרשים אישורים לטייל או לחנות לאורך חלקים מסוימים של השביל ויש צורך בדרכון כדי לחצות את הגבול הקנדי.

על פי סקר שנערך בשנת 2019, כשני שלישים מטיילי השביל היו גברים, והגיל החציוני היה 31. שלושה רבעים מהטיילים היו מארצות הברית והשאר הגיעו מאחת עשרה מדינות אחרות. מספר הימים הממוצע להשלמת השביל היה 147.

מסלול
-----

שביל קו פרשת המים עוקב מקרוב אחר קו פרשת המים, אך יש לו מספר רב של מסלולים חלופיים מאושרים, שחלקם פופולריים יותר מהמסלול הרשמי. בכמה מקטעים השביל אינו שלם, במיוחד בניו מקסיקו, מה שמחייב צעידה בכבישים. תשעים וחמישה אחוז מהשביל עוברים בשטחים ציבוריים, כולל פארקים לאומיים, יערות לאומיים וקרקעות המנוהלות על ידי הלשכה לניהול קרקעות. לאורך השביל עצמו יש מעט מתקנים, ובדרך כלל חייבים הטיילים לעזוב את השביל כדי להצטייד מחדש או למצוא מקום לינה.

שריפות יער מהוות סכנה לטיילים. קטעים מהמסלול סגורים לרוב בשל סכנת שריפה. בשנת 2022, למשל, יותר מ-300 מיילים מהשביל היו סגורים למשך חודש עקב תנאי בצורת שגרמו לסכנת שריפה.

 גרייז פיק, קולורדו, 4352 מטר. הנקודה הגבוהה ביותר בשביל קו פרשת המים.

קישורים חיצוניים
----------------

* 

* אתר האינטרנט הרשמי של שביל קו פרשת המים (באנגלית)
* גיל אפרת - חציית ארה"ב ברגל – פעם שנייה
* כ-5,000 קילומטר לאורך ארה"ב: הגולנצ'יק שלא מפסיק ללכת (באתר ynet)
* נדב הטה מסע ללא גבולות (סרטון פייסבוק)

הערות שוליים
------------

1. ↑  "CDT Interactive Map". *Continental Divide Trail Coalition*.
2. ↑  "A Quick and Dirty Guide to the Continental Divide Trail". *PMags*. 17 בדצמבר 2013. נבדק ב-20 בפברואר 2021. `{{cite web}}`:  (עזרה)
3. 1 2 3 4  The Continental Divide Trail Thru-Hiker Survey (2019), Halfway anywhere
4. ↑  "CDTC Official List of 3000 Milers". *Continental Divide Trail Coalition*.
5. ↑  "About the Trail". *U..S. Forest Service*. 26 בפברואר 2019. נבדק ב-20 בפברואר 2021. `{{cite web}}`:  (עזרה)
6. ↑  Miller, Elizabeth (23 במאי 2022). "Fires Have Closed the CDT in New Mew Mexico". *Backpacker Magazine*. נבדק ב-1 באפריל 2023. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557834505171
* LCCN: sh85031547
* NKC: ge1037858
* VIAF: 5146998444118942460
* WorldCat (עם VIAF): 5146998444118942460

 |